Kabupaten Pringsewu

Kabupaten Pringsewu (Aksara Lampung: ) adolah salah satu kabupaten di Provinsi Lampung, Indonesia. Kabupaten iko disahkan manjadi kabupaten dalam Rapat Paripurna DPR tanggal 29 Oktober 2008, sabagai pamekaran dari Kabupaten Tanggamus. Kabupaten iko talatak 37 kilometer sabalah barat Bandar Lampung, ibu kota provinsi.
Kabupaten Pringsewu bamulo dari kampuang (tiuh) di tapian batang aia Way Tebu nan ditaruko urang Lampung Pubian pado taun 1738 nan banamo Margakaya. Kudian panduduak samakin rami dek program transmigrasi Hindia Ulando pado taun 1925. Pado maso itu didatangkan urang-urang Jao untuak manaruko kampuang jo parak baru di sakitar Margakaya jo mambabek utan-utan batuang nan rimbun. Dek rimbunnyo batuang di sinan, dinamokanlah kampuang tasabuik jo namo Pringsewu, nan barasa dari bahaso Jao nan aratinyo batuang saribu. Dari situlah kudian bakambang manjadi namo kecamatan inggo namo kabupaten.
Pado taun 1936 tagak pamarintahan Kawedanan Tataan nan baribu kota di Pringsewu inggo pamarintahan iko diapuihkan pado taun 1964. Pado taun 1964 dibantuaklah pamarintahan Kecamatan Pringsewu nan manjadi bagian dari Kabupaten Daerah Tingkat II Lampung Selatan sasuai jo Undang-Undang Nomor 14 Tahun 1964, nan sabalunnyo manjadi bagian dari Kecamatan Pagelaran nan juo baribu kota di Pringsewu.
Kudian Kecamatan Pringsewu basamo kecamatan lainnyo di Lampung Selatan bagian barat dimekarjkan manjadi bagian wilayah administrasi Pembantu Bupati Lampung Selatan Wilayah Kotaagung dan manjadi bagian wilayah Kabupaten Tanggamus manurik Undang-Undang Nomor 2 Tahun 1997. Barulah pado taun 2008, tabantuak daerah otonom baru nan dinamokan Kabupaten Pringsewu manuruik Undang-Undang Nomor 48 Tahun 2008.
Sacaro geografis Kabupaten Pringsewu talatak di antaro 10445'25"–1058'42" BT dan 58'10"-534'27" LS.
Bateh wilayah Kabupaten Pringsewu adolah sabagai barikuik:
Barikuik iko adolah Daftar Bupati Pringsewu dari maso ke maso.
Barikuik iko adolah komposisi anggota DPRD Kabupaten Pringsewu dalam duo periode tarakhia.
Kabupaten Pringsewu tadiri dari 9 kecamatan, 5 kelurahan, jo 126 pekon (desa). Pado taun 2017, jumlah panduduaknyo mancapai 421.180 jiwa jo laweh wilayah 625,00 km² dan sebaran panduduak 673 jiwa/km².
Daftar kecamatan dan kelurahan di Kabupaten Pringsewu, adolah sabagai barikuik:
Manuruik Sensus Panduduak taun 2020, Kabupaten Pringsewu diuni dek 405.466 jiwa jo laju patumbuahan panduduak dalam 10 taun yaitu 9,58%. Kapadatan panduduaknyo 648,75 jiwa/km2 dalam wilayahnyo nan hanyo 625 km2, mambuek kabupaten iko manjadi kabupaten paliang ketek dan juo paliang rami di Provinsi Lampung.
Panduduak Kabupaten Pringsewu barasa dari baragam etnis. Etnis asali nan mauni kabupaten iko adolah urang Lampuang, baiak dari Lampuang Pepadun (dari urang Pubian) ataupun Lampuang Saibatin (Pesisir). Populasinyo kini hanyo manjadi minoritas paliang gadang, sainggo hanyo rami di babarapo desa jo kecamatan di Pringsewu. Urang Pubian, ciek suku dalam dalam adat Pepadun, manjadi komunitas partamo nan manaruko kampuang di Pringsewu, yaitu di Margakaya. Samantaro urang Lampuang Saibatin mauni Kecamatan Pardasuka, Pringsewu. Salain urang Pubian jo Pesisir, adopulo komunitas urang Lampuang lainnyo cando urang Krui nan manaruko Desa Waya Krui, Kecamatan Banyumas, Pringsewu. Urang-urang Lampuang di Pringsewu mamakai bahaso Lampuang Api katiko mangecek ka sasamonyo dan babahaso Indonesia ka etnis lainnyo.
Etnis Jao adolah etnis nan paliang banyak populasinyo di Kabupaten Pringsewu. Mulonyo dalam rangka program transmigrasi, pamarintah Hinda Ulando mambaok urang Jao dari Karesidenan Kedu, Jawa Tengah dan diiagiah lahan di Gedong Tataan (kini masuak Kabupaten Pesawaran) pado taun 1905. Pado taun 1925, populasi urang Jao nan samakin rami mambuek sabagian urang Jao dari Gedong Tataan manaruko kampuang baru di dakek Margakaya nan alah labiah dulu diuni urang Lampuang Pubian. Kampuang nan ditaruko partamo kali itu banamo Pringsewu. Samanjak itu populasi urang Jao samakin rami di kabupaten iko, ditambah galombang transmigrasi urang Jao nan taruih balanjuik inggo zaman Orde Baru. Banyak kampuang (desa) nan ditaruko dan manggunokan panamoan-panamoan dalam bahaso Jao. Dalam kasahariannyo, urang Jao mangecek jo bahaso Jao. Bahaso Jao nan digunokan di Pringsewu tadiri dari babarapo dialek manuruik asa usua niniak muyangnyo di Pulau Jao. Dari hasia panalitian di taun 2017, bahaso Jao di Pringsewu alah maalami babagai inovasi leksikal.
Adopulo etnis-etnis lain nan jumlahnyo saketek di kabupaten iko, antaro lain urang Sunda, Minangkabau, Semendo, Kisam, Komering, dan etnis-etnis pandatang lainnyo. Urang Sunda marupokan etnis nan ikuik dalam program transmigrasi pamarintah. Urang Sunda mulai mauni Pringsewu sajak taun 1952 dan pado maso itu didatangkan dari Kabupaten Bandung, Jawa Barat. Babarapo kampuang nan ditaruko dek urang Sunda antaro lain Pekon Sukamulya, Banyumas; Desa Siliwangi, Sukoharjo; jo Desa Bandung Baru, Adiluih.